গণমাধ্যমের শত্রু, বিতর্কিত তথ্যমন্ত্রী হাসানুল হক ইনু’র অপসারণের দাবীতে কক্সবাজারে সাংবাদিকদের মানববন্ধন ও অবস্থান কর্মসূচীর ডাক দেয়া হয়েছে। রোববার সকাল ১০টার দিকে জেলা প্রশাসকের কার্যালয়ের সামনে এ মানববন্ধন অনুষ্ঠিত হবে। নবম ওয়েজবোর্ড দ্রুত বাস্তবায়ন ও বিতর্কিত ৫৭ ধারা প্রত্যাহারের দাবীসহ গণমাধ্যম সংশ্লিষ্ট বিভিন্ন সমস্যা সমাধানের দাবীতে বাংলাদেশ ফেডারেল সাংবাদিক ইউনিয়ন (বিএফইউজে’র) কেন্দ্রীয় নির্দেশনার আলোকে সারাদেশের ন্যায় কক্সবাজারেও এ কর্মসূচী ঘোষনা দেয় কক্সবাজার সাংবাদিক ইউনিয়ন (সিবিইউজে)।